Document ID: /roh_data/filtered/fineweb-2-filterrobots_roh.jsonl.gz/32385

Igl engrazieivel schuldau
Glogn 19, p 40ss (Detgas e praulas propi da Medel)
Igl onn dils Franzos ha era in da Medel battiu ella battaglia da Domat.
Sortend el la damaun marvegl ord il vitg da Rehanau, suenter haver durmiu enzacontas uras sper ina buot giu, schulavan las ballas dils Franzos buca legher sur ils tgaus ora. Tuttenina senta el ina murdida recenta sin tgau; el sgratta e pren mira! En quei mument croda in hazer pluglun sper ses peis giu. El seplacca per smaccar il schani cul polisch, mo enaquella sgola ina balla fil a streh sur siu tgau ora e mazza siu vischin en in dai. Vesend quei il da Medel, eis el tut commovius, pren bufatgamein si da plaun il plugl e metta quei puspei sin tgau e di: «Perquei che ti has salvau a mi la veta, regalel jeu a ti la tia; mo lai buca traplar pli, nibutscha ch’jeu pudess nuota enconuscher tei pli!»